Sal ons huwelik 'n sukses wees?
JY LEES NOU Sal ons huwelik 'n sukses wees?
08 Junie 2009
In Sarie Marais van 19 Oktober 1949 beantwoord ene 'Psigoloog' tipiese kwelvrae. Hoe verskil die antwoorde vandag?
Almal se kanse op geluk is min of meer ewe goed.
Dr. Miemie Fourie, kliniese en opvoedkundige sielkundige van Bloemfontein
"Dis bloot kliniese indrukke, maar wat plek in die gesin betref, is oudste kinders geneig om meer verantwoordelik te wees en soms is hulle meer geneig as jongste of enigste kinders om in die huwelik te oorheers."
Elmarié du Plessis, kliniese sielkundige van Durbanville, Kaapstad, met 'n belangstelling in huweliks- en verhoudingsberading
"Ek reken dat jou emosionele volwassenheid, vermoë om konflik te hanteer en emosionele vaardighede 'n groter rol speel as jou plek in die gesin."
Dit lyk of paartjies wat mekaar van 3 tot 7 jaar geken het voor hul huwelik, gelukkiger is.
'n Lang, romantiese en streslose tydperk voor die huwelik beteken dikwels min, sê Miemie. "Iemand het vir my gesê ses weke saam in 'n oorlogsgeteisterde gebied het die voordeel gehad dat hy sy tweede vrou baie beter geken het as sy eerste vrou met wie hy tien jaar getroud was!"